EkBass/fiwiki-20250220-pages-articles huggingface dataset:
Hydratsiini

Hydratsiini (diamidi, diamiini tai typpihydridi (vedetön)) on muun muassa rakettimoottorien polttoaineena käytetty neste, jonka kemiallinen kaava on N2H4 ja rakennekaava H2N-NH2. Hydratsiinin vesiliuosta, joka sisältää 37–64 painoprosenttia hydratsiinia, nimitetään hydratsiinihydraatiksi. Hydratsiinin 64-painoprosenttista vesiliuosta kutsutaan myös 100 % hydratsiinihydraatiksi. Hydratsiinin vesiliuokseksi erotuksena edellisistä kutsutaan ainetta, joka veden lisäksi sisältää enintään 37 painoprosenttia hydratsiinia. Hydratsiinin ominaisuuksiin, kuten esimerkiksi tiheys, sulamislämpö, kiehumispiste ja leimahduspiste, vaikuttaa olennaisesti aineen vesipitoisuus. Oheisessa taulukossa esitetty 100 % hydratsiinin ominaisuudet. == Käyttö == Hydratsiinin pääkäyttö on lannoitteiden tuotannossa ja esimerkiksi elastaanikuitujen tuotannossa. Sitä käytetään metallien pinnoituksessa (nikkelöinti) ja muovien valmistuksessa (polyuretaanin valmistus) sekä lääkkeiden valmistuksessa ja valokuvien kehityksessä. Hydratsiinia käytetään myös juomaveden puhdistuksessa ja eräissä räjähdysaineissa. Hydratsiinia voidaan käyttää myös voimalaitosten vedenkäsittelyssä hapen poistoon estämään korroosiota voimalaitosten höyrykattiloiden höyry-vesikierrossa ja kaukolämpöverkossa. Ilman hapen vaikutuksesta hydratsiini hajoaa typeksi ja vedeksi. Kaukolämpöverkossa kiertävän veden hydratsiinipitoisuus on hyvin alhainen noin 0,1 mg/l. Laimea liuos ei aiheuta ihmisille terveydellistä vaaraa mahdollisessa kaukolämpöputken vuodossa. Toisen maailmansodan lopulla Saksa käytti hydratsiinia Messerschmitt Me 163 -rakettihävittäjän polttoaineena metanolin kanssa nimellä B-Stoff. Sen jälkeen yhdistettä on käytetty kantorakettien ja avaruusalusten rakettimoottorien ajoaineena. Hydratsiinia on käytetty myös varhaisissa polttokennoissa. == Valmistus == Hydratsiinia valmistetaan vuonna 1907 keksityllä Olin Raschig -prosessilla natriumhypokloriitista (NaClO) ja ammoniakista (NH3). Nykyään yleisempi valmistustapa on Pechiney–Ugine–Kuhlmann-prosessi, jonka lähtöaineina ovat ammoniakki ja vetyperoksidi. Emil Fischer havaitsi luonnossa ensi kerran hydratsiinia vuonna 1875. == Variaatioita == Hydratsiinista on kehitetty monometyylihydratsiini (MMH), epäsymmetrinen dimetyylihydratsiini (UDMH, 1,1-dimetyylihydratsiini) ja symmetrinen dimetyylihydratsiini eli 1,2-dimetyylihydratsiini. Näiden lisäksi markkinoilla on useita muita eri tavoin substituoituja hydratsiineja synteettisen kemian tarpeisiin. == Lähteet == == Aiheesta muualla == * * Hydratsiinin OVA-ohje Luokka:Typpiyhdisteet Luokka:Vety-yhdisteet Luokka:Rakettitekniikka
Kourou

Kourou on kaupunki Ranskan Guayanassa noin 60 kilometriä Cayennesta luoteeseen. Kourou sijaitsee Kourou-joen suulla Atlantin rannikolla. Kaupungissa on runsas 25 000 asukasta (2013). Monet sen asukkaista, toisin kuin guayanalaiset, ovat ranskalaisia, josta kaupunki on saanut kutsumanimen White City. == Guayanan avaruuskeskus == Ranskan avaruusjärjestön CNESin ja Euroopan avaruusjärjestön Guyanan avaruuskeskus on ollut 1960-luvulta alkaen kaupungin pääelinkeino. Vuonna 1970 avaruuskeskuksesta laukaistiin Diamant- raketti, mikä oli ensimmäinen sieltä aloitettu avaruuslento. Ranskan muukalaislegioona ja ranskalaiset sotilaat suojelevat avaruuskeskusta. 1990-luvun lopulta alkaen myös turismia on pyritty kehittämään osin avaruuskeskuksenkin avulla. ==Entinen portti vankileireille== 1940-luvulle asti Kourou oli Ranskan pakkotyöhön karkotettujen rangaistusvankien viimeinen reittipiste matkalla Ranskasta mantereen työleireille tai Pelastuksen saarten (Îles du Salut) vankisiirtokuntaan. Saarista kuuluisin on Pirunsaari, jossa juutalainen upseeri Alfred Dreyfus oli internoituna. Nykyään rangaistuslaitoksen rauniot ovat turistinähtävyys. Kourou pointe des Roches plage hôtel des Roches.jpg|Atlantin rantaa. Marché de kourou.jpg|Vihannes- ja hedelmätoria. ATV-4 Albert Einstein lifts off from Kourou (2).jpg|Erään Ariane-5 -kantoraketin lennon alkuosa (ATV-4 Albert Einstein). == Lähteet == ==Aiheesta muualla== * Kaupungintalo (engl.) * Centre Spatial Guyanais (CSG) * Blada, Guianan tiedotuslehti (ranskaksi). Luokka:Ranskan Guayanan maantiede Luokka:Ranskan kaupungit
Malcolm Glazer

Malcolm Irving Glazer (15. elokuuta 1928 Rochester, New York – 28. toukokuuta 2014) oli yhdysvaltalainen liikemies ja urheilujoukkueiden omistaja. Hän oli First Allied Corporation -yhtiön presidentti ja toimitusjohtaja. Glazer omisti NFL-joukkue Tampa Bay Buccaneersin Floridasta ja Valioliiga-joukkue Manchester Unitedin Traffordista, Englannista. == Lähteet == Luokka:Yhdysvaltalaiset liikemiehet Luokka:Manchester United FC Luokka:Vuonna 1928 syntyneet Luokka:Vuonna 2014 kuolleet
Kenya Moore

Kenya Summer Moore (s. 24. tammikuuta 1971 Detroit, Michigan) on yhdysvaltalainen näyttelijä ja entinen Miss USA. Moore syntyi Detroitissa. Hän on afroamerikkalainen ja opiskeli Cass Technical High Schoolissa ja Wayne State Universityssä. Hän voitti vuonna 1993 Miss Michigan USA:n ja pääsi edustamaan Michiganin osavaltiota Miss USA -kilpailuun, jonka hän voitti. Hän pääsi myös finaaliin Miss Universessa. Moorella on ollut rooleja muiden muassa elokuvassa Haku päällä (Waiting to Exhale, 1995). == Lähteet == == Aiheesta muualla == * Viralliset sivut * Luokka:Yhdysvaltalaiset näyttelijät Luokka:Yhdysvaltalaiset missit Luokka:Vuonna 1971 syntyneet Luokka:Elävät henkilöt
Emasin kansallispuisto

thumb Emasin kansallispuisto on kansallispuisto Brasiliassa, Goiásin osavaltiossa Cerradon savannialueella. Puisto on pääasiassa ruohomaata ja alueelta löytyy yli 350 lintu-, 78 nisäkäs-, 69 matelija-, 21 sammakkoeläin- ja 9 kalalajia. Puiston nisäkäslajeihin kuuluvat mm. isomuurahaiskarhu, harjasusi, jättiläisvyötiäinen, suohirvi ja jaguaari. Yhdessä Chapada dos Veadeirosin kansallispuiston kanssa Emas muodostaa UNESCOn maailmanperintökohteen. == Lähteet == == Aiheesta muualla == Luokka:Brasilian kansallispuistot Luokka:Unescon maailmanperintökohteet Brasiliassa
Mannervaara

Mannervaara on kylä Joensuun kaupungin itäosassa Pohjois-Karjalassa lähellä valtakunnan rajaa noin 70 kilometriä Joensuun keskustasta ja noin 25 kilometriä Tuupovaaran kirkonkylästä kaakkoon. Mannervaara kuului Korpiselän kuntaan vuoteen 1946 asti ja sitten Tuupovaaran kuntaan vuoteen 2005 asti. Mannervaaran naapurikyliä ovat Luutalahti, Ruhovaara, Saaroinen ja Hoilola sekä Korpiselän luovutetulle alueelle jäänyt nykyisin autio Korpiselän kirkonkylä. Mannervaaran postinumero on 82880. Mannervaaran halki kulkee seututie 500, joka on osa Runon ja Rajan tie -nimistä matkailutietä. Mannervaaran kohdalla seututie 500:sta erkanee maantie 4980 Luutalahteen ja Ruhovaaraan vievä tie, joka päättyy nykyisin valtakunnan rajalle, mutta joka ennen alueluovutuksia jatkui Korpiselän kirkonkylään. Mannervaaralla on naapurikylän Luutalahden kanssa yhteinen kylätoimikunta. Ennen 1940-luvun alueluovutuksia Mannervaaran ja Ruhovaaran kylät kuuluivat Korpiselän kirkonkylän koulupiiriin, jonka koulu jäi luovutetulle alueelle. Koulupiirin Suomen puolelle jääneestä osasta muodostettiin Manneravaaran koulupiiri, joka toimi aluksi vuokratiloissa, kunnes oma koulurakennus valmistui vuonna 1949. == Lähteet == == Aiheesta muualla == *Luutalahti–Mannervaara Luokka:Korpiselän kylät Luokka:Tuupovaaran kylät
Miami Vice (elokuva)

Miami Vice on 28. heinäkuuta 2006 ensi-iltansa saanut yhdysvaltalainen elokuva, joka on sovitettu samannimisestä televisiosarjasta. Elokuvan on käsikirjoittanut, tuottanut ja ohjannut Michael Mann, joka oli myös yksi televisiosarjan tuottajista ja käsikirjoittajista. Pääosia esittävät Jamie Foxx ja Colin Farrell. Miami Vicen Suomen-ensi-ilta oli 11. elokuuta 2006. Elokuvasta julkaistiin lähes 7 minuuttia pidennetty versio DVD:nä Suomessa 29. elokuuta 2007. == Näyttelijät == == Soundtrack == # Nonpoint - "In the Air Tonight" # Moby feat. Patti LaBelle - "One of These Mornings" # Mogwai - "We're No Here" # Nina Simone - "Sinnerman" (Felix da Housecat's Heavenly House remix) # Mogwai - "Auto Rock" # Arranca - "Manzanita" # India.Arie - "Ready for Love" # Goldfrapp - "Strict Machine" # Emilio Estefan - "Pennies in My Pocket" # King Britt - "New World in My View" # Blue foundation - "Sweep" # Moby - "Anthem" # Freaky Chakra - "Blacklight Fantasy" # John Murphy - "Mercado Nuevo" # John Murphy - "Who Are You" # King Britt & Tim Motzer - "Ramblas" # Klaus Badelt & Mark Batson - "A-500" \+ Audioslave: Shape of things to come == Lähteet == == Aiheesta muualla == * Arvostelu: FilmiFIN * Arvostelu: FilmGoer Luokka:Vuoden 2006 yhdysvaltalaiset elokuvat Luokka:Yhdysvaltalaiset toimintatrillerit Luokka:Michael Mannin ohjaamat elokuvat Luokka:Televisiosarjoihin perustuvat elokuvat Luokka:Universal Picturesin elokuvat
Goiás (kaupunki)

Goiás (myös Goiás Velho) on kaupunki Brasilian Goiásin osavaltiossa. Kaupungin asukasluku on arviolta 24 269 (vuonna 2016) ja pinta-ala noin 3 108 neliökilometriä. Se on osavaltionsa entinen pääkaupunki. Goiás on säilyttänyt siirtomaa-aikaisen ulkoasunsa, jonka ansiosta sen vanha kaupunki on valittu UNESCOn maailmanperintökohteeksi. Noin 90 % siirtomaa-aikaisesta barokkiarkkitehtuurista on edelleen pystyssä, joten kaupunki on hyvä esimerkki 1700-luvun brasilialaisesta kaupunkirakentamisesta. == Historia == Ennen eurooppalaisten tuloa kaupungin aluetta asuttivat intiaanit. Vuonna 1722 paikalle rakennettiin kappeli Vila de Sant'Anan pikkukaupungin keskukseksi. Vila Boa de Goiazin kaupunki perustettiin virallisesti vuonna 1732. Goiás sai kaupunginoikeudet 17. syyskuuta 1818 ja se nostettiin samalla osavaltionsa pääkaupungiksi. Tuota virkaa se piti hallussaan aina 23. maaliskuuta 1937 saakka, jolloin pääkaupunki siirtyi Goiâniaan. File:Museu_das_Bandeiras_01.jpg|Antiga Casa da Câmara e Cadeia, atual MuBan File:Largo_do_Chafariz_diagonal_frente.jpg|Chafariz de Cauda File:Centro_histórico_de_Goiás,_LabAm_(0926).jpg|Casa de Cora Coralina File:Casa_do_Bispo_(Cidade_de_Goiás,_Brasil)_.jpg|Casa do Bispo File:Centro_histórico_de_Goiás,_LabAm_(0771).jpg|Igreja de Nossa Senhora d'Abadia File:Centro_histórico_de_Goiás,_LabAm_(0491).jpg|Igreja de Nossa Senhora do Carmo File:Pal_Conde_dos_Arcos.JPG|Palácio do Conde dos Arcos File:Quartel_do_XX_-_Cidade_de_Goiás.jpg|Quartel do XX == Lähteet == == Aiheesta muualla == *Goiás UNESCOn sivuilla Luokka:Unescon maailmanperintökohteet Brasiliassa Luokka:Goiásin kunnat
Buhund

Buhund (), myös norjanpystykorva tai norjanpaimenkoira, on Norjasta kotoisin oleva pystykorvainen koirarotu. Se on läheistä sukua muille pohjoismaisille pystykorville kuten islanninlammaskoiralleHistoria. Suomen Buhund Yhdistys. Haettu 2.2.2021., länsigöötanmaanpystykorvalle ja jämtlanninpystykorvalle, sekä myös shetlanninlammaskoiralle. == Ulkonäkö == Buhund on hieman keskikokoista pienempi pystykorvainen ja kippurahäntäinen koira. Ruumiinrakenne on neliömäinen ja tasapainoinen. Väritys on musta tai vehnänvärinen, joko valkoisilla laikuilla tai ilman. Vehnänvärisen koiran värisävy voi vaihdella hyvin vaaleasta punertavaan ja sillä voi olla myös mustat karvojen kärjet. Silmät ja kirsu ovat mustat, ja myös musta maski sallitaan. Kaksikerroksinen turkki on helppohoitoinen ja tarvitsee harjausta oikeastaan vain karvanlähtöaikaan kaksi kertaa vuodessa. == Luonne ja käyttäytyminen == Luonteeltaan buhund on ystävällinen ja tulee hyvin toimeen sekä ihmisten että muiden eläinten kanssa. Rotu on liikkuvainen, valpas, energinen ja nopea oppimaan, minkä vuoksi se soveltuu hyvin erilaisten koiraurheilulajien kuten agilityn ja tokon harrastamiseen. Siksi se tarvitsee myös kohtalaisen paljon liikuntaa ja aktiviteetteja, eikä sitä pitäisi jättää pitkiksi ajoiksi yksin. == Alkuperä == Buhund on rotutyyppinä tuhansia vuosia vanha.Lindholm, Åsa. Svenska Hundraser - Ett Kulturarv, s. 169. Sellin & Partner, Tukholma: 2008. ISBN 978-91-7055-366-0. Muiden pohjoismaisten pystykorvien tapaan se polveutuu viikinkien käyttämistä pystykorvaisista koirista. Alun perin koiria käytettiin lampaiden paimennuksessa sekä piha- ja vahtikoirina, jossain määrin myös metsästyksessä. Koirat kulkivat viikinkien mukana pitkilläkin matkoilla jopa merellä. Nimi buhund tulee norjan sanoista "bu" (asumus tai piha) ja "hund" (koira), ja sitä käytettiin ensi kerran 1600-luvulla. Vastaavanlaisten koirien jäännöksiä on löydetty viikinkiaikaisista haudoista. Norjalainen rotuyhdistys Norsk Buhundklubb perustettiin vuonna 1939, ja neljä vuotta myöhemmin FCI kelpuutti buhundin omaksi rodukseen. Norjan ulkopuolella buhundeja on nykyään melko vähän.Buhund. Suomen Buhund Yhdistys. Haettu 2.2.2021. Niitä käytetään jossain määrin myös palvelustehtävissä, kuten poliisikoirina. == Lähteet == *Rotumääritelmä (Suomen Kennelliitto) *Suomen Buhundyhdistys === Viitteet === == Aiheesta muualla == *Norsk Buhundklubb *The Norwegian Buhund Club of America Luokka:FCI 5 Pystykorvat ja alkukantaiset koirat Luokka:SKL 5 Pystykorvat ja alkukantaiset koirat Luokka:Pystykorvat Luokka:Paimenkoirat Luokka:Norjalaiset koirarodut Luokka:Seulonnan keskeiset artikkelit
Akercocke

Akercocke on Isosta-Britanniasta kotoisin oleva progressiivinen black metal/death metal -yhtye. Yhtyeen jäsenet ovat tunnettuja esiintymisasuistaan (puku, valkoinen kauluspaita, solmio), sekä satanistisesta maailmankatsomuksestaan. == Historia == Yhtyeen perustivat vuonna 1997 kitaristi-laulaja Jason Mendonça sekä rumpali David Gray. Ennen yhtyeen perustamista he soittivat Salem Orchidissa sen hajoamiseen saakka vuonna 1992. Pian yhtyeeseen liittyivät toiseksi kitaristiksi Paul Scanlan ja basistiksi Peter Theobalds. Yhtyeen ensimmäinen albumi Rape of the Bastard Nazarene toi heille jonkin verran menestystä, minkä ansiosta yhtye teki levytyssopimuksen Peaceville Recordsin kanssa. Vuodesta 2003 hajoamiseen asti yhtyeen levy- yhtiönä oli Earache Records. Paul Scanlan erosi yhtyeestä vuonna 2003. David Grayn mukaan Scanlan erotettiin yhtyeestä, koska hän ei omistautunut tarpeeksi yhtyeelle, sekä loi vääränlaista ilmapiiriä . Scanlanin seuraajaksi tuli The Berzerkerissä soittanut Matt Wilcock. Neljäs studioalbumi Words That Go Unspoken, Deeds That Go Undone julkaistiin Isossa-Britanniassa ja Euroopassa lokakuussa 2006 sekä Yhdysvalloissa helmikuussa 2006, ja se on saanut myönteisiä arvosteluja metallimusiikkilehdissä. Albumin julkaisua seurasi Euroopan kiertue yhdessä Mortician ja Blood Red Thronen kanssa. Yhtye hajosi vuonna 2012, mutta jatkoi toimintaansa jälleen vuonna 2016. Pian paluunsa jälkeen yhtye solmi toistamiseen levytyssopimuksen Peaceville Recordsin kanssa, ja yhtyeen tuorein studioalbumi Renaissance in Extremis julkaistiin elokuussa 2017. == Jäsenet == === Nykyiset jäsenet === * Jason Mendonça – laulu, kitara (1997–2012, 2016–) * David Gray – rummut (1997–2012, 2016–) * Paul Scanlan – kitara (1997–2003, 2016–) * Nathanael Underwood – basso (2016–) === Entiset jäsenet === * Rob Archibald – kosketinsoitin (2006–2010) * Peter Theobalds – basso (1997–2007) * Martin Bonsoir – kosketinsoitin (1997–2003) * Daniel "The Ritz" Reeves – kosketinsoitin (2003–2006) * Matt Wilcock – kitara (2004–2010) * Peter Benjamin – basso (2007–2012) * Dan Knight – kitara (2011–2012) ==Diskografia== === Studioalbumit === * * * * * * == Lähteet == == Aiheesta muualla == * *Akercocke Allmusic.com-sivulla *Yhtyeen sanoitukset *Virallinen keskustelupalsta Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit Luokka:Brittiläiset blackened death metal -yhtyeet
Lego Racers

Lego Racers on Legon tuotesarja. Siihen kuuluu pääosin autoja, mutta moottoripyöriäkin on. Suurimmassa osassa on pull-back-moottori. RC-autoja on kuusi. Niitä on valmistettu heti kun Racers tuotiin markkinoille, eli vuodesta 2002. Autot ovat 20–40 cm pitkiä ja moottoripyörät taas 15–20 ja radio- ohjattavat autot ovat taas 30-50 cm pitkiä. ==Tuotesarjat== === Ferrari === Lego aloitti Ferrari-sarjan vuonna 2004. Ferrari-sarjaan kuuluu sekä katu- että kilpa-autoja (esimerkiksi Ferrari Enzo). Lisäksi sarjaan kuuluu erilaisia Formula-aiheisia settejä kuten varikko ja formulakuski-minihahmoja (esimerkiksi Michael Schumacherin). Osa Ferrari-sarjan seteistä on rakennettu normaaleilla Lego System -palikoilla ja osa Lego Technic -palkeilla. Sarjaan kuuluu myös Lego Duplo -settejä. === Drome Racers === Drome Racers julkaistiin vuonna 2002 ja sen pohjalta EA on tehnyt videopelin. ==== Drome Racers -videopeli ==== Drome Racers -videopelin taustatarina sijoittuu vuoteen 2010, jolloin ”ajetaan tulevaisuuden formuloilla”. Drome Racersissa on erilaisissa autoilla ajavat joukkueet, jotka kilpailevat Drome-nimisessä alueessa. Drome sisältää erilaisia ratoja, kuten Kaupunkiradan ja Viidakkoradan. Dromea pyörittää Dromulus-niminen vanha herra, jolla on erikoisen näköinen kissa. ===Radio-ohjattavat=== Lego valmistaa myös radio-ohjattavia autoja. Ensimmäiset autot oli tarkoitettu sisäkäyttöön, ja niille pystyi rakentamaan korin Lego-palikoista. Uudemmissa malleissa on Lego-osia, joita ei pysty kiinnittämään mihinkään muihin Lego-osiin niiden erilaisen kiinnityssysteemin takia. Ne ovat myös suurempia ja kestävämpiä kuin ensimmäiset Lego-RC-autot. === Lamborghini === Lego on valmistanut Lamborghini Gallardo LP560 -autosta pienoismallin. Se on toistaiseksi ainoa Lamborghini-automerkin malli joka on Legona. === Tiny Turbos === Lego Racers -sarjassa on myös pienempiä autoja eli Tiny Turboja, jotka ovat noin 10cm pitkiä. Jokainen niistä maksaa yleisesti 4,95€ (voi vaihdella kauppojen mukaan). Kahdesta tietystä autosta voi rakentaa myös yhden suuremman ajoneuvon joita ei myydä erikseen. === Air stompers === Air stomper s-tuotesarjassa on autoja, jotka laukaistaan painamalla pientä lötsöä säiliötä jolloin paineilma työntää auton liikkeelle. ==Aiheesta muualla== *Lego Racersin kotisivu *Sivusto sarjoista Racers
Hattuvaara

Hattuvaara, aiemmin myös Hattupää on kylä Ilomantsin kunnassa seututien 522 varrella noin 40 kilometriä keskustaajamasta koilliseen. Hattuvaara on tunnettu ortodoksikylänä ja sotatapahtumien näyttämönä sekä kylässä asuneista runonlaulajista. Hattuvaarassa oli vuonna 2022 109 asukasta. Kylän asukkaat ovat pääsosin yli 60-vuotiaita. Kylässä sijaitsi Hatun koulu, joka lakkautettiin vuonna 2020, kun kaikki Ilomantsin kyläkoulut lakkautettiin. Jo aiemmin oppilaat oli siirtyneet Ilomantsin keskustaan koulurakennuksen heikkokuntoisuuden takia. Loppuvaiheessa koulussa oli vain kymmenen oppilasta ja kaksi opettajaa. Kyläkauppa lakkautettiin vuonna 2015. Sittemmin paikallinen kyläyhdistys on pitänyt kaupan tiloissa kahvilaa ja kirpputoria. Kylän tunnetuin tapahtuma on Petrun praasniekka 28.–29. kesäkuuta. Karjalan kirkkotie, joka alkaa Uuden Valamon luostarista, päättyy Hattuvaaraan. Sotaveteraanien muistoksi 1990-luvulla rakennetussa Taistelijan Talossa on ravintola, museo ja näyttelyjä. Talo on auki kesäisin ja enää vain tilauksesta. Hattuvaarassa sijaitsee Pampalon kultakaivos, joka aloitti toimintansa helmikuussa 2011. Kylän alueella on myös sinisen vuolukiven ja mustan kiven esiintymät.Karjalainen 13.6.2007 Hattuvaarasta noin 16 kilometriä itään päin Virmajärvellä olevassa saaressa sijaitsee Suomen ja manner-EU:n itäisin piste. ==Lähteet== Luokka:Hattuvaara
Europarlamenttivaalit 1999

Vuoden 1999 europarlamenttivaalit järjestettiin kesäkuussa 1999. Suurimmassa osassa maita varsinainen vaalipäivä oli 13. kesäkuuta. ==Tulokset== Euroopan parlamentin vaalit - Lopulliset tulokset 20.7.1999 Ryhmä Kokoonpano Puheenjohtaja MEP:t MEP:t MEP:t EPP-ED Konservatiivit ja kristillisdemokraatit Hans-Gert Pöttering 233 PES Sosialistit ja sosiaalidemokraatit Enrique Barón Crespo 180 ELDR Liberaalit ja liberaalidemokraatit Pat Cox 50 Greens/EFA Vihreät ja regionalistit Heidi Hautala Paul Lannoye 48 GUE/NGL Kommunistit ja äärivasemmisto Francis Wurtz 42 UEN Kansalliset konservatiivit Charles Pasqua 31 EDD Euroskeptikot Jens-Peter Bonde 16 TGI Sekaryhmä Gianfranco dell'Alba Francesco Speroni 18 NI Riippumattomat ei kukaan 8 Yhteensä: 626 Lähteet: * Suomen europarlamenttivaalit 1999 ==Lähteet== *
VKT-linja

VKT-linja eli Viipurin–Kuparsaaren–Taipaleen linja oli suomalaisten kolmas ja viimeinen puolustusasema Karjalankannaksella jatkosodan aikana. Kun pääasema ja Vammelsuun–Taipaleen eli VT-linja olivat murtuneet puna-armeijan 9. kesäkuuta 1944 tykistöllä ja ilmavoimilla aloittamalla ja yhteensä 450 000 miehen, 10 000 tykin ja kranaatinheittimen sekä 800 panssarivaunun ja rynnäkkötykin voimin toteutun Kannaksen suurhyökkäyksen alkuvaiheessa, Karjalankannaksen 75 000 miehen vahvuiset suomalaisjoukot siirtyivät vastaanottamaan hyökkäystä lähes täysin linnoittamattomaan VKT-linjaan, jonka linnoitustyöt olivat alkaneet vasta alkuvuodesta 1944. VKT-linja taipui kesä–heinäkuussa 1944 Viipurin taistelun jälkeen Ihantalaan ja Tienhaaraan asti Talin–Ihantalan taistelussa ja Viipurinlahdella, ja myöhemmin heinäkuun alkupuolella Vuosalmella. Neuvostojoukkojen hyökkäys onnistuttiin kuitenkin pysäyttämään kaikilla rintamalohkoilla. VKT-linja ei murtunut, mutta siitä jouduttiin vetäytymään, kun rauha solmittiin syyskuussa 1944. ==Lähteet== * Luokka:Jatkosodan_suomalaiset_puolustusasemat Luokka:Toisen maailmansodan puolustuslinjat
Vikla

Vikla eli Snipe on 4,72 metriä pitkä ja 173 kiloa painava kilpapurjevene, joka on maailman suosituimpia kahden hengen kevytveneitä. Vene luetaan klassisiin One Design -luokkiin. Aktiivista kilpailutoimintaa järjestetään useissa maissa eri mantereilla. Viklalla voivat purjehtia kilpaa sekä miehet että naiset ja sekaparit. ==Viklasta== Veneen suunnittelijalla William Crosbylla oli vuonna 1931 selkeä tavoite aloittaessaan työnsä: suunnitella yksinkertainen vene, joka vetoaa purjehtijoihin ympäri maailmaa. Vikloja on rekisteröity maailmassa yli 30 000 kappaletta. Vikla on kansainvälinen yksityyppiluokka, jossa on tarkat mittaustoleranssit ja rakennevaatimukset. Edellä mainitut seikat yhdessä tukevan rakenteen ja aktiivisen luokkatoiminnan kanssa takaavat sen, että vene säilyttää arvonsa ja kilpailukykynsä vuosia. Vikla ei ole olympialuokka ja on kustannuksiltaan verrattaen edullinen. ===Veneen ominaisuuksista=== Viklassa on kaksi purjetta, nostoköli ja monipuolisesti säädettävä takila, jonka avulla hyvinkin erityyppiset miehistöt voivat trimmata purjeet omille voimilleen ja painolleen sopiviksi. Vikla ei vaadi äärimmäistä akrobatiaa tai voimaa, sillä veneessä ei ole spinaakkeria tai trapetsia. Urheilullisuutta riittää siitä huolimatta useimmille. Roikkumaremmit auttavat pysymään veneessä ja pitämään veneen suorassa. === Strategisia mittoja === * pituus 4,72 m * leveys 1,51 m * vähimmäispaino 172,8 kg * maston korkeus 6,50 m * purjepinta-ala 10,7 m² * kilpailevan miehistön "ihannepaino" 135 kg ± 10 kg * venettä kilpaa purjehtivien paino vaihtelee kuitenkin käytännössä välillä 100–180 kg == Kuvia == kuva:Snipe sailing in northern Spain 2.jpg kuva:Snipe regatta gijon.JPG kuva:Snipe sailing in northern Spain.jpg kuva:Snipe_POL_29973.jpg == Lähteet == ==Aiheesta muualla== *Suomen viklaliiton sivut *Kansainvälinen luokkajärjestö SCIRA Luokka:Purjejollat
Christopher Isegwe

Christopher Isegwe Njunguda (s. 22. helmikuuta 1976) on tansanialainen kestävyysjuoksija, joka oli aktiiviurallaan keskittynyt maratonille. Isegwe sijoittui puolimaratonin MM-kilpailuissa 20:nneksi 1996. Hän voitti huhtikuussa 2004 Belgradin maratonin. Saman vuoden lokakuussa hän teki tuolloisen ennätyksensä 2.10.56 sijoittuessaan toiseksi Pekingin maratonilla. Hänen uransa kohokohta on MM-hopea Helsingin MM-kisoissa 2005, kun hän juoksi maratonilla toiseksi, ja paransi ennätyksensä aikaan 2.10.21. Hänen mitalinsa oli Tansanian ensimmäinen mitali yleisurheilun maailmanmestaruuskilpailuissa kautta aikojen. Berliinin MM-kilpailuissa 2009 Isegwe keskeytti maratonilla. ==Ennätykset== * Puolimaraton: 1.02.17 (2003) * Maraton: 2.10.21 (2005) ==Lähteet== * ===Viitteet=== ==Aiheesta muualla== * Artikkeli Isagwesta iaaf.orgissa Luokka:Tansanialaiset kestävyysjuoksijat Luokka:Vuonna 1976 syntyneet Luokka:Elävät henkilöt
Alppipikkulepakko

Alppipikkulepakko eli alppipipistrelli (Pipistrellus savii)http://ftp.funet.fi/pub/sci/bio/life/UNEP-WCMC Species Database on siippoihin kuuluva lepakkolaji. == Levinneisyys ja elinympäristö== Alppipikkulepakkoa tavataan Etelä-Euroopassa ja siellä sen pohjoisrajana on Sveitsi. Sitä tavataan myös Luoteis-Afrikassa ja Aasian vuoristoissa. Se suosii kallioisia ympäristöjä, joissa se asustaa yhdyskunnissa. Alppipikkulepakon ravintoon kuuluvat tiettävästi ainoastaan hyönteiset. == Ulkonäkö == Alppilepakon ruumis on 4–4,5 cm pitkä ja lepakon paino on 5–10 g. Sen kyynärvarrella on pituutta 3-3,8 cm ja karvoitus on sileä. == Lähteet == Luokka:Siipat
Noora menee naimisiin

Noora menee naimisiin oli keväällä 2006 Nelosella esitetty tosi-tv -sarja. Sarjan päähenkilö oli 32-vuotias Noora, jolla oli 50 päivää aikaa omiin häihinsä, mutta sulhanen puuttui. Nooralle oli koottu raati, joka etsi hänelle sulhasehdokkaita. Raatiin kuuluivat Cosmopolitan-lehden toimittaja Elina Pirinen, fysioterapeutti-seksiasiantuntija Kari Heusala ja morsiamen sisko Hanna. Ohjelman tuottajana toimi Moskito Television. Sulhasehdokkaisiin tutustumisen ohessa Noora osallistui hääjuhlan ruokalistan tekemiseen, kokeili häämeikkejä ja -kampauksia sekä hääpukuja ohjelman stylistin Janne-Caro Pykälän johdolla. Noora myös suunnitteli oman vihkisormuksensa Lindroosin kultasepänmyymälässä Helsingin Aleksanterinkadulla Parone Designin pääsuunnittelijan ja ammattistylistin kanssa. Ohjelma huipentui Hämeenlinnan Vanajanlinnaan, jossa ei kuitenkaan hääjuhlaa lopulta vietetty. Ohjelman juontajana toimi Karita Tuomola. ==Sulhasehdokkaat ja suhteen kesto== * Lari 1 pv * Marko 2 pv * Ilmari 1 pv (kutsuttiin myöhemmin takaisin) * Juho 1 pv * Miki 1 pv * Toni 1 pv * Juri 1 pv (sulhaskokelas perui) * Teemu 95 min * Timo 1 pv * Ilmari 3,5 s == Aiheesta muualla == * Ohjelman kotisivut * Kilpailija Larin blogi Luokka:2000-vuosikymmenen suomalaiset tositelevisiosarjat Luokka:Ihmissuhdeohjelmat
Rachel McAdams

Rachel Anne McAdams (s. 17. marraskuuta 1978 London, Ontario) on kanadalainen näyttelijä. Hänet tunnetaan rooleistaan elo­kuvissa Mean Girls (2004), The Notebook – Rakkauden sivut (2004), Kuokkavieraat (2005), Yö­lento (2005), Sherlock Holmes (2009) ja Midnight in Paris (2011). Vuonna 2015 McAdams näytteli HBO:n rikos­sarjan True Detective toisella tuotanto­kaudella. Vuonna 2015 McAdams näytteli toimittajaa elo­kuvassa Spot­light, josta hän oli ehdolla parhaan nais­sivu­osan Oscariin ja SAG-palkintoon. == Yksityiselämä == McAdamsilla on vuonna 2018 huhti­kuussa syntynyt poika yhdys­valtalaisen käsi­kirjoittajan Jamie Lindenin kanssa. == Filmografia == Elokuvat Elokuvat Elokuvat Vuosi Nimi Rooli 2002 My Name is Tanino Sally Garfield 2002 Perfect Pie Patsy Grady 15-vuotiaana 2002 The Hot Chick Jessica Spencer / Clive Maxtone 2004 Mean Girls Regina George 2004 The Notebook – Rakkauden sivut Allison ”Allie” Hamilton 2005 Kuokkavieraat Claire Cleary 2005 Yö­lento Lisa Reisert 2005 Perheen jalokivi Amy Stone 2007 Married Life Kay Nesbitt 2008 The Lucky Ones Colee Dunn 2009 State of Play Della Frye 2009 Aikamatkustajan vaimo Claire Abshire 2009 Sherlock Holmes Irene Adler 2010 Morning Glory Becky Fuller 2011 Midnight in Paris Inez 2011 Sherlock Holmes: A Game of Shadows Irene Adler 2012 The Vow Paige Collins 2013 Passion Christine 2013 To the Wonder Jane 2013 Oli aikakin Mary 2014 A Most Wanted Man Annabel Richter 2015 Every Thing Will Be Fine Sara 2015 Aloha Tracy Wood­side 2015 Southpaw Maureen Hope 2015 Pikku prinssi äiti (ääni) 2015 Spot­light Sacha Pfeiffer 2016 Doctor Strange Christine Palmer 2017 Tottelemattomuus Esti Kuper­man 2018 Game Night Annie 2020 Eurovision Song Contest: The Story of Fire Saga Sigrit Ericks­dóttir 2022 Doctor Strange in the Multiverse of Madness Christine Palmer, Christine Palmer (Maa-838) Televisio Televisio Televisio Televisio Vuosi Sarja Rooli Jaksot 2001 Shotgun Love Dolls Beth Swanson pilotti 2001 The Famous Jett Jackson Hannah Grant ”Food for Thought” 2002 Guilt by Association Danielle Mason (televisio­elo­kuva) 2002 Tehtävä: Maa Christine Bick­well ”Atavus High” 2003–05 Slings & Arrows Kate McNeil 7 2015 True Detective Ani Bezzerides 8 2021 What If…? Christine Palmer ”Mitä jos… Tohtori Outo menettäisi käsiensä sijaan sydämensä?” == Lähteet == == Aiheesta muualla == Luokka:Kanadalaiset elokuvanäyttelijät Luokka:Vuonna 1978 syntyneet Luokka:Elävät henkilöt Luokka:Seulonnan keskeiset artikkelit
Turkmenistan Airlines

Turkmenistan Airlines (IATA: T5, ICAO: TUA) on turkmenistanilainen lentoyhtiö. Turkmenistan Airlines on ainoa yhtiö, joka tarjoaa lentoja Euroopasta Turkmenistaniin ilman välilaskuja http://www.turkmenistanembassy.org/turkmen/travel/airline.html . == Laivasto == Heinäkuussa 2016: * 7 Boeing 717-200 * 1 Boeing 737-300 * 3 Boeing 737-700 * 5 Boeing 737-800 (3 tilauksessa) * 1 Boeing 757-200 * 2 Boeing 777-200LR ;Hallituksen käytössä Nämä koneet kuuluvat Turkmenistan Airlinesin laivastoon, mutta ovat Turkmenistanin hallituksen käytössä. * 1 BAe 125 * 1 Boeing 737-700 * 1 Boeing 777-200LR * 1 Bombardier Challenger 870 * 2 Bombardier Challenger 605 ;Rahtilaivasto * 8 Iljušin Il-76TD == Lähteet == == Aiheesta muualla == * Turkmenistan Airlinesin kotisivu Luokka:Turkmenistanilaiset lentoyhtiöt Luokka:Kansalliset lentoyhtiöt Luokka:Entiset Aeroflotin jaostot
Tukholman pörssitalo

Tukholman pörssitalo eli Börshuset sijaitsee Ruotsin pääkaupungin Tukholman vanhassakaupungissa, Stortorgetin pohjoislaidalla. Sen omistaa Tukholman kaupunki, ja se rakennettiin vuosina 1773–1778 arkkitehti Erik Palmstedtin suunnittelemana. Paikalla sijaitsi aiemmin keskiajalla rakennettu Tukholman vanha raatihuone.Fredric Bedoire: Stockholms byggnader: Arkitektur och stadsbild, s. 29. Norstedts, Tukholma 2012. Ranskalaista 1700-luvun klassismia rokokoon vivahtein edustavan rakennuksen ylähuoneistoja on käyttänyt Ruotsin Akatemia vuodesta 1914 lähtien. Akatemia isännöi siellä tapaamisiaan ja kokouksiaan, sekä järjestää Nobelin kirjallisuuspalkinnon vastaanottotilaisuuden. Rakennuksen katutasossa, Suuressa pörssisalissa (), jossa Tukholman pörssi ennen sijaitsi, on nykyisin Nobel-museo. Pörssitalossa toimii myös kaunokirjallisuuden erikoiskirjasto, Nobelbiblioteket. == Lähteet == == Aiheesta muualla == Luokka:Tukholman vanhankaupungin rakennukset ja rakennelmat
Pokémon Emerald

Pokémon Emerald () on vuonna 2004 Game Boy Advancelle julkaistu Pokémon-peli. Emerald on Rubyn ja Sapphiren jatko-osa. Pelissä tavataan vihollisryhminä sekä Aquaryhmä että Magmaryhmä, jotka taistelevat pelaajan lisäksi myös toisiaan vastaan. Pokémon Emeraldin kansikuvassa esiintyy Rayquaza, joka on pelissä tärkeässä roolissa. Pelin suurin uudistus on Ottelurintama (), joka on tullut mukaan aiemmissakin peleissä olleen Ottelutornin rinnalle. Pokémon Emeraldissa ei ole yön ja päivän vaihtelua, toisin kuin seuraavan sukupolven Pokémon- peleissä. Pokémonit liikkuvat vähän aikaa ennen ottelun alkua. Tämä ominaisuus oli jo Pokemon Crystalissa, mutta ei Rubyssa ja Sapphiressa. Luokka:Game Boy Advance -pelit Emerald Luokka:Vuoden 2004 videopelit en:Pokémon Ruby and Sapphire#Pokémon Emerald fr:Pokémon Rubis et Saphir#Pokémon Émeraude
Sultans of Swing

"Sultans of Swing" on Dire Straits -yhtyeen ensimmäinen single vuodelta 1978. Sen sävelsi ja sanoitti yhtyeen kitaristi ja laulaja Mark Knopfler, joka on tehnyt suurimman osan yhtyeen muistakin kappaleista. Se kertoo jazz-yhtyeestä, jonka jäsenet eivät välitä suosiostaan, vaan haluavat vain soittaa pienessä baarissa Lontoossa. Kappaleessa mainitaan nimeltä yksi muusikko, George Borowski (kappaleessa hänet mainitaan nimellä "Guitar George"). Kappale oli Dire Straitsin ensimmäinen listahitti Britanniassa. Se nousi singlelistan kahdeksanneksi keväällä 1979. ==Musiikillinen rakenne== "Sultans of Swingin" sävellaji on d-molli, ja se myös alkaa ja varsin pitkälle rakentuu kyseisen soinnun ympärille. Kappale alkaa d-mollisoinnulla ja laskeutuu siitä seuraavasti: C-Bb-A(+7), samalla tavalla kuin tutumpi Am-G-F-E -sointujärjestys, jota käytetään usein esim. flamencossa. Tämä soinnutus tunetaan nimellä "andalusialainen kadenssi". Kappaleen intervallijärjestys on siis sama kuin yllä mainitussa a-molli-kierrossa (1-7-6-5, juurisävel-septimi- seksti-kvintti). Säkeistöjen kakkososa alkaa F-soinnusta ja etenee sitten seuraavalla tavalla: C-Bb-Dm. Väliosien sointukulku on seuraavanlainen: Dm-Dm- C-Bb-Bb-C. Tästä huomaa, että kappale on varsin yksinkertainen ja rakentuu vain sävellajin omista soinnuista. Kappaleen tahtilaji on 4/4. == Lähteet == ==Aiheesta muualla== * Dire Straits - Sultans Of Swing YouTubessa Luokka:Dire Straitsin kappaleet Luokka:Vuoden 1978 kappaleet
Tessinin palatsi

Tessinin palatsi () on barokkityylinen palatsi Tukholman vanhassakaupungissa Slotsbacken-aukion etelälaidalla, kuninkaallisen kolikkokabinetin ja Suomalaisen kirkon välissä. Arkkitehti Nicodemus Tessin nuorempi rakennutti sen omaksi kotitalokseen vuosina 1694–1700.Fredric Bedoire: Stockholms byggnader: Arkitektur och stadsbild, s. 59. Norstedts, Tukholma 2012. Rakennuksen peri Tessinin kuoltua hänen poikansa Carl Gustaf Tessin, joka joutui kuitenkin taloudellisten vaikeuksiensa vuoksi myymään sen vuonna 1750. Myöhemmin siitä tuli Ruotsin kruunun omaisuutta, ja se on toiminut sekä Tukholman ylikuvernöörien että Tukholman läänin maaherrojen residenssinä. Palatsin portaalin veistokset ovat ranskalaisen kuvanveistäjä Bernard Foucquet’n tekemiä. Rakennuksen sisäpihalla on barokkityylinen muotopuutarha. ==Lähteet== == Aiheesta muualla == Luokka:Tukholman vanhankaupungin rakennukset ja rakennelmat Luokka:Tukholman palatsit
Neljä Baritonia

Neljä Baritonia oli Kalle Aholan, A. W. Yrjänän sekä Ismo ja Ilkka Alangon muodostama yhtye, jonka ainoa levytys on Ismo Alangon tekemä kappale ”Pop- musiikkia”, joka ilmestyi singlenä vuonna 1997. Kappaleen taustayhtyeen muodostavat Jukka Hakoköngäs (kosketinsoittimet), Jussi Kinnunen (basso) sekä Anssi Nykänen (rummut). Ahola, Yrjänä ja Alangot soittavat myös kitaraa. Kappaleesta tehtiin myös musiikkivideo, jonka ohjasi Tommi Pietiläinen. Yhtye esiintyi vuonna 2021 Ismo Alangon syntymäpäiväjuhlakeikalla ja levytti vuonna 2022 uuden version Ilkka Alangon Neljä Ruusua -yhtyeen kappaleesta "Pop- museo". == Diskografia == === ”Pop-musiikkia”-single (1997) === Levy-yhtiö: Poko Rekords # ==== Esiintyjät singlellä ==== * Ismo Alanko – laulu, kitara * A. W. Yrjänä – laulu, kitara * Ilkka Alanko – laulu, kitara * Kalle Ahola – laulu, kitara * Jukka Hakoköngäs – kosketinsoittimet * Jussi Kinnunen – bassokitara * Anssi Nykänen – rummut Luokka:Suomalaiset rockyhtyeet
Anakonda

Anakonda tai Anaconda voi tarkoittaa seuraavia: * anakondat (Eunectes), eteläamerikkalainen käärmesuku ** anakonda, suvun tunnetuimman lajin, viheranakondan (Eunectes murinus) aikaisempi nimi * Anaconda Copper, entinen yhdysvaltalainen kaivosalan yritys * Anakonda-suunnitelma, Unionin armeijan käyttämä sotataktiikka Yhdysvaltain sisällissodassa * operaatio Anaconda, Yhdysvaltain ja sen liittolaisten sotilasoperaatio Afganistanissa 2002 * Anakonda, yhdysvaltalainen kauhuelokuva vuodelta 1997 * Anakonda-elokuvan jatko-osat: ** Anacondas: The Hunt for the Blood Orchid, elokuva vuodelta 2004 ** Anaconda 3: Offspring, elokuva vuodelta 2008 ** Anacondas: Trail of Blood, elokuva vuodelta 2009 * Anaconda, kaupunki Montanassa Yhdysvalloissa * Anaconda, asennusohjelma * Anaconda, Nicki Minajin kappale vuodelta 2014 * Angela Anakonda, piirrossarjahahmo * Colt Anaconda, revolveri
Bojanan kirkko

Bojanan kirkko on keskiaikainen Bulgarian patriarkaatin kirkko Sofian laitamilla. Rakennelma koostuu kolmesta rakennuksesta, jotka on tehty 900-, 1200- ja 1800-luvuilla. == Historia == Bojanan kirkon ensimmäinen vaihe oli todennäköisesti 900-luvun lopulla rakennettu Pyhän Nikolauksen kirkko eli itäinen kirkko. Toisessa vaiheessa sen viereen rakennettiin pyhälle Panteleimonille omistettu kirkko. Se rakennettiin 1200-luvun puolivälissä sebastocrator Kalojanin käskystä. Sen epäillään olleen tarkoitettu Kalojanin ja tämän vaimon Desislavan hautapaikaksi.Kitov, s. 67. Bojanan kirkko oli useita vuosisatoja hylättynä, kunnes monien muiden kirkkojen tavoin siitä tuli 1800-luvun puolivälin tienoilla osmanihallinnon aikana paikka, jossa bulgarialaiset pystyivät kokoontumaan ja keräämään kansallistunnettaan.Kitov, s. 69–70. Rakennuskompleksin viimeinen kolmas vaihe rakennettiin 1800-luvun puolivälissä paikallisten lahjoitusten ansiosta. Bojanan kirkko toimi kirkkorakennuksena vuoteen 1954 asti. Sen entisöintityöt alkoivat 1900-luvun puolivälissä ja saatiin valmiiksi vuonna 2006 Kansallisen historiallisen museon rahoituskampanjan ansiosta. Unescon maailmanperintöluetteloon kirkko valittiin 1979. == Arkkitehtuuri == Ensimmäisen vaiheen kirkko on pieni yksiapsiksinen rakennus, joka on ruodeholvattu. Eteläisellä ja pohjoisella julkisivulla on kolme kaarta, joista keskimmäinen on korkein. Niiden yläpuolella on korniisi, joka tekee iesmäisiä mutkia. Toisen vaiheen rakennus on kaksikerroksinen, ja sen ensimmäinen kerros toimii aiemman kirkon nartheksina eli eteishallina. Se liitettiin vanhemman rakennuksen läntiseen julkisivuun. Toisen kerroksen kappeli muistuttaa huomattavasti itäistä kirkkoa. 1800-luvulla rakennettu lisäosa liittyy edellisen läntiseen julkisivuun. Se on myös kaksikerroksinen, ja sen eteisestä johtaa puiset portaat toiseen kerrokseen. == Freskot == Kirkon maailmanmaine tulee vuoden 1259 freskoista. Ne on tehty vanhempien maalausten päälle ja muodostavat loistavasti säilyneen esimerkin Itä-Euroopan keskiaikaisesta taiteesta. Kirkon seiniin on ikuistettu 89 kohtausta, joissa on 240 ihmishahmoa. Maalari on tuntematon, mutta hän oli mahdollisesti Tarnovon taidekoulusta. Eteishallin 18 kuvaa esittävät Pyhän Nikolauksen elämää ja samalla senaikaisen elämän tiettyjä yksityiskohtia. Kirkon elävimmän näköisinä maalauksina pidetään kirkon suojelijoiden Kalojanin ja tämän vaimon Desislavan sekä Bulgarian tsaari Konstantin Tihin ja tsaarinna Irinan muotokuvat. == Lähteet == * === Viitteet === ==Aiheesta muualla== *Viralliset sivut *Virtuaalinen kierros *Bojanan kirkko UNESCOn sivuilla Luokka:Kivikirkot Luokka:Bulgarian kirkot Luokka:Sofian rakennukset ja rakennelmat Luokka:Unescon maailmanperintökohteet Bulgariassa
Like a Virgin (kappale)

Like a Virgin on yhdysvaltalaisen poplaulajan Madonnan ensimmäinen listaykkös- single, joka menestyi listoilla vuoden 1984 lopussa ja 1985 alussa. Kappale oli myös ensimmäinen Like a Virgin -albumilta julkaistu single. Nile Rodgersin tuottama kappale oli Madonnan suurin hitti 80-luvulla ja laulajan suurin hitti ennen vuoden 1995 ”Take a Bow'ta”. ”Like a Virgin” pysyi Billboard-listan ykkössijalla peräti kuusi viikkoa. Britanniassa kappaleen paras sijoitus oli singlelistan kolmossija, kun taas Suomessa kappale ylsi virallisen singlelistan sijalle 5. Kappaleen musiikkivideo, jonka on ohjannut Mary Lambert, on kuvattu Venetsiassa Italiassa ja osittain New Yorkissa. Madonna tanssii videolla gondolissa ja juoksentelee ympäriinsä hääpuvussa joissain kuvissa seuranaan elävä leijona. Video sai ensi-iltansa MTV:llä 12. heinäkuuta 1984 ja siitä tuli välittömästi hitti. Kappaleesta on olemassa myös kaksi live-taltiointia; toinen The Virgin Tour -konserttikiertueelta ja toinen Blond Ambition Tour -kiertueelta. Madonna esitti remasteroidun version vuoden 2006 Confessions Tour -kiertueellaan pukeutuen S&M-tyylin; mukaiseen ratsastusasuun. Madonna esitti kappaleen ensimmäisen MTV Music Video Awards- gaalan avajaisnumerona 1984. Vuoden 2003 gaalassa Britney Spears ja Christina Aguilera esittivät osan kappaleesta, minkä jälkeen Madonna tuli lavalle esittämään kappaleensa ”Hollywood”. Esityksen aikana Madonna suuteli Spearsia ja Aguileraa, mikä aiheutti mediakohun. == Lähteet == == Aiheesta muualla == Luokka:Madonnan kappaleet Luokka:Vuoden 1984 kappaleet Luokka:Billboard Hot 100 -listan ykköset
Viettelysten saari

Viettelysten saari on yhdysvaltalainen tositelevisiosarja, jota esitettiin Yhdysvalloissa kolme tuotantokautta vuosina 2001–2003. Viettelysten saaresta on tehty versioita myös muissa maissa. Ohjelmaan osallistuvat pariskunnat viedään saarelle ja heidät erotetaan toisistaan. Miehiä odottaa joukko sinkkunaisia ja naisia joukko sinkkumiehiä, joiden kanssa kilpailijat viettävät aikaa. Ohjelman tarkoituksena on selvittää parisuhteiden todellinen laatu – kestääkö se houkutuksista huolimatta. Aina välillä pariskuntien miehet ja naiset kokoontuvat iltanuotiolle, jossa heille muun muassa näytetään videopätkiä siitä, mitä pariskunnan toinen osapuoli on puuhaillut. Kilpailijat käyvät treffeillä saaren sinkkujen kanssa ja heitä kuljetetaan mitä romanttisimpiin paikkoihin. Asumusten yhteydessä on yleensä baari ja uima- allas, jotka saavat aikaan riehakkaita bileitä. Sarjan joillakin tuotantokausilla puolisot ovat saaneet alussa äänestää mielestään liian houkuttelevan näköisiä kilpailijoita pois saarelta tai he ovat voineet kieltää puolisoiltaan treffit joidenkin sinkkujen kanssa. Toisinaan on ollut esimerkiksi sääntö, jonka mukaan video on pakko katsoa, jos pariskunnan toinen osapuoli on katsonut omansa, mutta sitä ei ole saanut katsoa, jos toinenkaan ei ole katsonut. Viettelysten saaresta on tehty suomalainen versio Temptation Island Suomi. Ohjelmaa on tehty kolmetoista kautta. Sitä esitettiin ensimmäisen kauden ajan Liv-kanavalla keväällä 2015livtv.fi: Temptation Island tulee Suomeen – hae mukaan maailman tunnetuimpaan tv-realityyn! ja loput kuusi kautta esitettiin Nelonen-kanavalla vuosina 2016–2020. == Lähteet == Luokka:Ihmissuhdeohjelmat Luokka:Yhdysvaltalaiset televisio-ohjelmat Luokka:Foxin televisio-ohjelmat Luokka:USA Networkin televisio-ohjelmat
Open Your Heart (Madonnan kappale)

Open Your Heart on yhdysvaltalaisen poplaulajan Madonnan neljäs singlejulkaisu albumilta True Blue. Single julkaistiin marraskuussa 1986. Kappale nousi Yhdysvalloissa Billboard-listan ykköseksi, Britanniassa sen paras sijoitus oli singlelistan neljäs sija. Suomessa single nousi virallisen listan sijalle 19. Kappaleen ovat tuottaneet Madonna ja Patrick Leonard. Kappale sai kolme MTV Video Music Awards -ehdokkuutta, ja se oli Madonnan viides listaykkönen Yhdysvalloissa. == Musiikkivideo == ”Open Your Heartin” musiikkivideolla Madonna poseeraa miehelle, joka on hänen poikaystävänsä. Videon ohjaajaksi haluttiin aluksi Sean Penn, mutta lopulta sen ohjasi Jean-Baptiste Mondine, joka teki Madonnalle myös muun muassa kappaleiden ”Justify My Love” ja ”Human Nature” videot. == Lähteet == Luokka:Madonnan kappaleet Luokka:Vuoden 1986 kappaleet Luokka:Billboard Hot 100 -listan ykköset
Lokariauto

Lokariauto on Leo Laine Oy:n valmistamien Lokari-pienautojen nimitys. Joskus nimitystä käytetään myös muista samankaltaisista ajoneuvoista. Autojen kori on valmistettu muovista ja moottorina on nykyisin noin viiden hevosvoiman Honda- tai Kama-moottori. 1980-luvulla moottorin teho oli noin 3,5 hevosvoimaa. ==Aiheesta muualla== Leo Laine Oy Luokka:Kääpiöautot
Road Warrior Hawk

Michael Hegstrand (12. syyskuuta 1957 – 19. lokakuuta 2003)Road Warrior Hawk Wrestlingdata-sivustollaViitattu 25.7.2024, paremmin tunnettu nimellä Road Warrior Hawk, oli yhdysvaltalainen showpainija, joka tuli tunnetuksi legendaariseksi muodostuneesta tag teamista, Legion of Doomista (myös Road Warriors), jonka hän muodosti yhdessä Road Warrior Animalin kanssa.The Road Warriors WWE-sivustollaViitattu 25.7.2024 == Ura == Suurimman osan urastaan Hawk vietti Animalin partnerina, ja he voittivatkin lukuisia tag team -mestaruuksia lukuisissa eri promootiossa, kuten American Wrestling Associationissa, National Wrestling Alliancessa, World Championship Wrestlingissä ja World Wrestling Federationissa. Legion of Doomista tuli jopa kaikkien aikojen menestyneimmäksi tag teamiksi sanottu joukkue. Vuonna 1992 Road Warrior Animalin loukkaannuttua ja jouduttua joksikin aikaa pois kehistä Hawk oli soolouralla. Road Warrior Hawk katosi World Wrestling Federationista saman vuoden SummerSlam-PPV'n jälkeen, ja paini muun muassa New Japan Pro Wrestlingissä. Vuonna 1995 Hawk liittyi osaksi World Championship Wrestlingiä, ja myös Animal palasi mukaan kuvioihin Hawkin parina. Tällöin Road Warriorsit syntyivät uudestaan. Vuonna 1998 Legion of Doom palasi World Wrestling Federationiin. Tällöin heillä oli myös epävirallinen kolmas jäsen, Droz; joka kutsui itseään Pukeksi. Hawk kuitenkin kärsi kuitenkin muun muassa alkoholiriippuvuudesta, ja vuonna 2001 hän sai diagnoosin sydänvaivoistaan. Sydänongelmat pitivät hänet pois kehästä jonkin aikaa. 12\. toukokuuta 2003 Road Warrior Hawk ja Road Warrior Animal palasivat tiimiksi, tehdessään esiintymisen WWE'n Raw-ohjelmassa. Legion of Doom otteli hallitsevia world tag team mestareita, Kanea ja Rob Van Damia vastaan. Vaikka Hawk ja Animal hävisivätkin kyseisen ottelun, uskottiin Legion of Doomin tekevän uuden tulemisen. == Kuolema == Aikaisin aamulla 19. lokakuuta 2003 Road Warrior Hawk kuoli sydänkohtaukseen.Road Warrior Hawk Death – Heart AttackViitattu 25.7.2024 Vuonna 2005 WWE julkaisi "Road Warriors" -DVD:n, joka kertoo tämän legendaarisen joukkueen koko tarinan, alusta loppuun. Road Warrior Animal palasi WWE'hen vielä kerran, muodostaakseen joukkueen Heidenreichin kanssa. Heidenreich ja Animal voittivat Smackdown!-ohjelman WWE Tag Team mestaruudet Great American Bash-PPV'ssä, ja Animal omisti voittonsa edesmenneelle joukkuetoverilleen ja ystävälleen, Road Warrior Hawkille. ==Lähteet== == Aiheesta muualla == Luokka:Yhdysvaltalaiset showpainijat Luokka:Vuonna 1957 syntyneet Luokka:Vuonna 2003 kuolleet
Tallinnan eläintarha

Tallinnan eläintarha () on Viron ainoa eläintarha. Eläintarha avattiin ensimmäisen kerran vuonna 1939, ja vuodesta 1983 alkaen se on sijainnut 88 hehtaarin laajuisella alueella Veskimetsan vieressä. Tallinnan eläintarha on Euroopan eläintarha- ja akvaariojärjestön jäsen, ja osallistuu sen suojeluohjelmiin. Eläintarhassa on näytteillä esimerkiksi norsuja, sarvikuonoja, jääkarhuja, simpansseja, tiikereitä, krokotiileja, kotkia ja muita suuria eläimiä. Tarhassa on myös erilliset tropiikkitalot ja norsutalo. Tallinnan eläintarhan johtajana toimi vuodesta 1975 Mati Kaal, joka jäi eläkkeelle 2016 täytettyään 70 vuotta. Nykyinen johtaja on Tiit Maran. == Historia == Viron ammuntamaajoukkue voitti vuonna 1937 maailmanmestaruuden ja sai lahjaksi ilveksenpoikasen, joka nimettiin Illuksi. 24. marraskuuta 1937 pidettiin ensimmäinen kokous, jonka tarkoitus oli löytää sopiva paikka tulevalle eläintarhalle, kasvitieteelliselle puutarhalle, ulkoilmamuseolle ja kansan huvipuistolle. Tarha sijoitettiin Kadriorgin puiston reunaan ja sinne tuotiin näytille ilves Illun lisäksi muun muassa dingoja, leijonia ja jääkarhuja. Tarha oli tuolloin vielä nimeltään Väikese Zoo eli pieni eläintarha. Vuoden 1939 loppuun mennessä eläintarhassa oli käynyt yli 100 000 vierailijaa. Eläintarha siirrettiin vuonna 1983 Veskimetsan alueelle, joka oli aikaisemmin toiminut sotavarastoalueena. Varastotilat muutettiin eläimille sopivammaksi eikä uusia rakennuksia saanut rakentaa, sillä Neuvostoliitossa kulttuuri- ja urheilurakennusten rakentaminen oli kielletty 10 vuodeksi Moskovan olympialaisten jälkeen. Vasta vuonna 1989 valmistui ensimmäinen eläintarhan oma rakennus, norsutalo. == Rakennushankkeita == Koska useat eläimet ovat joutuneet elämään ahtaissa neuvostoaikaisissa oloissa, tarhassa tehdään jatkuvasti korjaus- ja kunnostustöitä, joilla modernisoidaan tarhaa ja luodaan eläimille paremmat asuinolot. Vuonna 1999 valmistui tropiikkitalo ja 2005 tropiikkitalon itäsiipi. Lisäksi vuonna 2003 käyttöön otettiin Alpinaario, jossa asuvat eläintarhan kauriit ja villilampaat, sekä lumileopardit. Keväällä 2014 avattiin yleisölle eläintarhan uusi sisäänkäyntirakennus ja ympäristökasvatuskeskus, jonka avajaiset pidettiin 1. heinäkuuta 2014. Keskus toimii sisäänkäyntinä eläintarhaan, siellä sijaitsee luokkatiloja, sali, lasten eläintarha, myymälä sekä eläintarhan toimistotilat. Vuonna 2018 valmistui uusi jääkarhutarha Polaarium, joka korvasi neuvostoaikaiset betoniset jääkarhuhäkit. Hankkeen kokonaishinta oli yli 3 miljoonaa euroa. Keväällä 2023 avautui uusi tropiikkitalo, joka esittelee Kaakkois-Aasian sademetsää. Sen lähelle rakennetaan uutta tiikeritarhaa. == Galleria == Tiedosto:Luitekass Tallinna loomaaias.JPG|Hietakissa Tiedosto:Tallinnzoo1.jpg|Norsutalo Tiedosto:HiidmerikotkasTallinnZoo.JPG|Kuningasmerikotka Tiedosto:Darla.JPG|Amurinleopardi Darla Tiedosto:Polaarium-180310-1.jpg|Uusi jääkarhutarha. ==Lähteet== == Aiheesta muualla == * Luokka:Eläintarhat Luokka:Tallinnan nähtävyydet